Μπότζακ Χόρσμαν

Το Μπότζακ Χόρσμαν (πρωτότυπος τίτλος: BoJack Horseman) είναι αμερικανική σειρά κινουμένων σχεδίων comedy drama για ενήλικους που δημιουργήθηκε από τον Ραφαέλ Μπομπ-Γουάκσμπεργκ. Στη σειρά πρωταγωνιστεί ο Γουίλ Άρνετ δίνοντας τη φωνή του στο βασικό ήρωα της σειράς Μπότζακ Χόρσμαν, με το υπόλοιπο καστ να αποτελούν οι Έιμι Σεντάρις, Άλισον Μπρι, Πωλ Φ. Τόμπκινς και Άαρον Πολ. Η πρώτη σαιζόν της σειράς έκανε πρεμιέρα στις 22 Αυγούστου 2014 στο Netflix, ενώ ένα ειδικό χριστουγεννιάτικο επεισόδιο προβλήθηκε στις 19 Δεκεμβρίου. Η σειρά σχεδιάστηκε από την σκιτσογράφο Λίζα Χάναουαλτ, η οποία είναι φίλη με τον Μπομπ-Γουάκσμπεργκ από το γυμνάσιο και νωρίτερα έχουν εργαστεί μαζί στο webcomic Tip Me Over, Pour Me Out.

Παρά τις ανάμεικτες κριτικές στην πρεμιέρα του, οι κριτικές έγιναν κυρίως περισσότερο θετικές κατά τη διάρκεια του δεύτερου μισού της πρώτης σαιζόν, πριν από την παγκόσμια αναγνώριση των επόμενων σαιζόν. Παράλληλα, έχοντας μία σατιρική ματιά στις τρέχουσες εκδηλώσεις, στην πολιτική και στη Show Business, Μπότζακ επαινέθηκε για την ρεαλιστική οπτική του καθώς πραγματεύεται ζητήματα όπως η κατάθλιψη, τα ψυχολογικά τραύματα, ο εθισμός, η αυτοκαταστροφική συμπεριφορά και η ανθρώπινη εμπειρία. Η πέμπτη σαιζόν έκανε πρεμιέρα στις 14 Σεπτεμβρίου του 2018. Ενώ η έκτη και τελευταία σαιζόν της σειράς "έτρεξε" στις οθόνες μας μεσώ του Netflix στις 25 Οκτωβρίου θέτοντας ένα απρόσμενο και για πολλούς διφορούμενο τέλος.

 Υπόθεση 
Η σειρά διαδραματίζεται κατά κύριο λόγο στο Hollywood (αργότερα γνωστό ως Hollywoo, μετά από την αφαίρεση του "D" στην πινακίδα Hollywood κατά τη διάρκεια μιας ρομαντικής χειρονομίας και ακόμα αργότερα Hollywoob), έναν εναλλακτικό κόσμο όπου άνθρωποι και ανθρωπόμορφα ζώα ζουν δίπλα-δίπλα. Ο Μπότζακ Χόρσμαν, ένας ξοφλημένος αστέρας της κωμικής σειράς Horsin' Around της δεκαετίας του 1990, σχεδιάζει τη μεγάλη του επιστροφή στους κύκλους των celebrity με την αυτοβιογραφία του, την οποία αναθέτει στην αφανή συγγραφέα Νταϊάν Νγκουγιέν. Επίσης, ο Μπότζακ έχει να αντιμετωπίσει τις απαιτήσεις της ατζέντισσάς του και περιστασιακής συντρόφου του Πριγκίπισσα Κάρολιν, τις χαζομάρες του τζαμπατζή συγκατοίκου του Τοντ Τσάβες και του αντιπάλου του Κύριος Πινατμπάτερ.

 Σκιαγράφηση πρωταγωνιστών 

 Μπότζακ Χόρσμαν 
Ο Μπότζακ Χόρσμαν είναι ένας πικρόχολος,καταθλιπτικός,νάρκισσος και κάποιος φορές αυτοκαταστροφικός ενήλικας.Ο Μπότζακ είναι επίσης οξύθυμος και δεν διαθέτει καθόλου υπομονή για τα άτομα του περιβάλλοντος του (κυρίως για το Κύριος Πινατμπάτερ ή τον Τοντ), τα οποία παρά το γεγονός ότι δίνουν σε αυτόν εκτεταμένη προσοχή, ο ίδιος τους προσβάλλει και τους χλευάζει με κάθε ευκαιρία.

 Τοντ Τσάβες 
Ο Τοντ είναι ένα περιβόητο οκνηρό και χαλαρό άτομο που ωστόσο είναι πολύ δημιουργικό και μπορεί να εργάζεται ακατάπαυστα όταν ανακαλύπτει κάτι το οποίο τον ενδιαφέρει. Ταυτόχρονο, στη σειρά παρουσιάζεται να καταβάλλει μεγάλη προσπάθεια να βοηθάει τους ανθρώπους.Η τυπική του ενδυμασία περιλαμβάνει έναν κίτρινο σκούφο, μια κόκκινη ζακέτα, μια γκρι αθλητική φόρμα και μπλε σαγιονάρες.

 Νταϊάν Νγκουγιέν 
Η Νταϊάν είναι μια από τις λίγες γυναικείες πρωταγωνιστικές φιγούρες στη σειρά που έχουν ανθρώπινη μορφή. Είναι συγγραφέας, παρεξηγημένη διανοούμενη αλλά και φεμινίστρια τρίτου κύματος. Είναι αυτή η οποία συγγράφει τα απομνημονεύματα του Μπότζακ με τίτλο "One Trick Pony" , το οποίο εξέλαβε τεράστια αναγνωρισιμότητα και χάρισε στον Μπότζακ μια Χρυσή Σφαίρα.Έχει ανοιχτόχρωμο δέρμα και μπλε μαλλιά

 Πριγκίπισσα Κάρολιν 
Η Πριγκίπισσα Κάρολιν είναι μια ανθρωπόμορφη ροζ Περσική γάτα, που αποτελεί πρώην σύντροφο του Μπότζακ και νυν ατζέντη του. Παρουσιάζεται συνήθως να καλεί τον Μπότζακ από το γραφείο της, όταν αυτός κάνει κάτι μη ορθό και τον βοηθά να διορθώσει την κατάσταση. Έχει γαλάζια μάτια και η ενδυμασία της περιλαμβάνει ένα φόρεμα με κίτρινα ψάρια, μια κίτρινη ζακέτα,ένα χρυσό περιδέραιο με μια κόκκινη κουκκίδα στη μέση και ροζ τακούνια

 Κύριος Πινατμπάτερ 
Ο Κύριος Πινατμπάτερ είναι ένα ανθρωπόμορφο κίτρινο Λαμπραντόρ. Είναι συνεχώς ευδιάθετος και αντιμετωπίζει με θετικότητα όλα όσα του συμβαίνουν. Θεωρεί τον Μπότζακ πολύ καλό του φίλο και συνεργάτη του και τον θαυμάζει, αν και ο τελευταίος τον αποφεύγει. Έχει κίτρινο τρίχωμα και φοράει μια γκρι κοντομάνικη μπλούζα και γυαλιά ηλίου (τα οποία τοποθετεί συνήθως στο κεφάλι του) πορτοκαλί παπούτσια και δυο βραχιόλια στον αριστερό του καρπό.

 Αξιομνημόνευτες φράσεις 

 "Η ζωή είναι μια σειρά από κλειστές πόρτες, έτσι δεν είναι;
 "Αυτό είναι το θέμα, ότι πρέπει να δίνεις στους ανθρώπους αυτό που θέλουν, ακόμη και αν σε σκοτώνει. Ακόμα και αν σε αδειάζει σε τέτοιο σημείο, που να μην έχεις τίποτα άλλο να δώσεις."
 "Βλέπεις, Σάρα Λιν, δεν είμαστε καταδικασμένοι. Σε αυτή την μεγάλη συνωμοσία πραγμάτων, είμαστε μονάχα μικροσκοπικές κουκκίδες που μια μέρα θα ξεχαστούν. Οπότε, δεν έχει σημασία τι κάναμε στο παρελθόν ή πως θα μας θυμούνται. Το μοναδικό πράγμα το οποίο έχει σημασία, είναι το τώρα, αυτή η στιγμή, η συγκεκριμένη στιγμή που μοιραζόμαστε μαζί."

 Φιλμογραφία πρωταγωνιστή 
+ΤαινίεςΧρονολογία ΤίτλοςΡόλος2016SecretariatSecretariat
+ΤηλεόρασηΧρονολογίαΤίτλοςΡόλος1987-1996Horsin' AroundΤο Άλογο2007The Bojack Horseman ShowTον Εαυτό του2015Hollowoo Stars and Celebrities:What Do They Know? Do they Know Things?? Lets Find Out!Toν Εαυτό του2016Ethan AroundΤο Άλογο2017Felicity Huffman's Booty Academy: Los Angeles Δικαστής2018Philbert John Filbert

 Επιρροές 
O δημιουργός Raphael Bob-Waksberg έχει αναφέρει το κυνικό χιούμορ του Καναδικού σόου The Newsroom ως μεγάλη επιρροή στο Μπότζακ Χόρσμαν. Παράλληλα, είχε εγκωμιάσει τους The Simpsons ως ένα παράδειγμα στο οποίο βασίστηκε για να μπορεί να αφηγείται μια στενάχωρη ιστορία χωρίς να χρειάζεται να θυσιάσει το στοιχείο του χιούμορ. Επιπλέον, με βάση ομοιότητες στην πλοκή, έχει ειπωθεί πως έχει πάρει στοιχεία και από το Californication, το Two and a Half Men και τη Daria.

 Κριτικές 
Η σειρά έχει σταθερά λάβει θετικές αξιολογήσεις από κριτικούς. Το 2018, το διαδικτυακό περιοδικό Thrillist ταξινόμησε το Μπότζακ Χόρσμαν ως την καλύτερη πρωτότυπη σειρά του Netflix όλων των εποχών, ενώ το Indiewire έδωσε στο σόου τον τίτλο της καλύτερης σειράς κινουμένων σχεδίων όλων των εποχών. Τέλος,στην ιστοσελίδα imdb βαθμολογείται με 8,5/10 αστέρια.

 Παραπομπές 

Κατηγορία:Αμερικανικές τηλεοπτικές σειρές
Κατηγορία:Κωμικές σειρές κινουμένων σχεδίων
Κατηγορία:Τηλεοπτικές σειρές Netflix